**Louis-François Bertin**, coñecido como **Bertin o Vello**, nado o día 14 de decembro de 1766 en París e finado o 13 de setembro de 1841, foi un xornalista e escritor político francés.

Biografía
---------

Fillo dun secretario de Étienne François de Choiseul, chegou a ser director do *Journal des Débats*, que comprou en 1799 ao día seguinte do Golpe de Estado do 18 de brumario co obxectivo de defender ideas conservadoras. Baixo a súa dirección, e grazas á axuda de homes como Joseph Fiévée, J. L. Geoffroy, François-René de Chateaubriand, J. François Boissonade de Fontarabie, Conrad Malte-Brun ou Charles Nodier, este xornal obtivo un éxito inmenso e gozou de gran autoridade, especialmente en literatura. Nel comezaron a publicarse folletíns, e foi Bertin quen lle deu nome ao formato.

En 1800, sospeitoso de *royalisme* (realismo, afinidade monárquica), Bertin foi encarcerado no Temple e despois exiliado. Non puido volver a Francia até 1805. Despois, en 1811, foi desposuído da súa propiedade por decreto imperial.

Asumiu a dirección do xornal en 1814 e apoiou con calor a causa da Restauración. En 1815, acompañou a Lois XVIII a Bélxica e colaborou co *Moniteur de Gand*. En 1824, como Chateaubriand, retirou o seu apoio ao réxime por mor dunha política que se volveu impopular, polo que o *Journal des Débats* asumiu a defensa das doutrinas constitucionais. Despois de 1830, uniuse rapidamente a Luís-Filipe e converteuse, xunto co seu irmán Pierre Louis Bertin, nun dos máis firmes partidarios da nova monarquía.

O pintor Ingres realizou o seu retrato en 1832. Exposto no Salón de París de 1833, este retrato converteuse agora nunha das súas obras máis famosas.

En 1804, adquiriu o Château des Roches, en Bièvres e organizou desde 1815 até a súa morte en 1841, un salón literario onde invitou a artistas como Victor Hugo e a súa amante Juliette Drouet, Charles Gounod, Héctor Berlioz, Jean-Auguste-Dominique Ingres. Franz Liszt e François-René de Chateaubriand que vivían non moi lonxe, na Vallée-aux-Loups. Este castelo converteuse, dende 1989, na *Maison littéraire de Victor Hugo*.

### Descendencia

Os seus dous fillos, Armand Bertin et Edouard Bertin dirixiron sucesivamente o *Journal des débats* após a súa morte. A súa filla Louise Bertin foi unha poeta e compositora de música.

Galería
-------

* Retrato de Bertin por Jean-Louis Laneuville, 1796-97, Casa de ChateaubriandRetrato de Bertin por Jean-Louis Laneuville, 1796-97, Casa de Chateaubriand
* Retrato de Bertin por François-Xavier Fabre, 1803, Musée FabreRetrato de Bertin por François-Xavier Fabre, 1803, Musée Fabre
* Retrato da súa esposa, Geneviève Aimée Victoire Bertin, 1802, por François-Xavier Fabre, museo FabreRetrato da súa esposa, Geneviève Aimée Victoire Bertin, 1802, por François-Xavier Fabre, museo Fabre
* Estatua de Louis Bertin o Vello situada no salón do Château des Roches en Bièvres.Estatua de Louis Bertin o Vello situada no salón do Château des Roches en Bièvres.

Notas
-----

1. ↑  "Feuilleton". Volume 10.
2. ↑  "Présentation – Maison Littéraire de Victor Hugo" (en francés). Consultado o 2022-06-04.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Louis-François Bertin Modificar a ligazón no Wikidata*** |

### Bibliografía

* Jean-Paul Clément, *Bertin ou o nacemento da opinión*, ed. Fallois, 2018, 376 p.

### Ligazóns externas

* (en) Museo Británico

|  |  |
| --- | --- |
|  | A Galipedia ten un portal sobre: ***Francia*** |


|  |  |
| --- | --- |
| Control de autoridades | 
* Wd: Q3260485
* WorldCat
* VIAF: 116360
* BMT: 187623
* BNF: 125054896
* CERL: cnp00563012
* FAST: 428478
* GND: 121057690
* ISNI: 0000 0000 3967 0459
* LCCN: no99005674
* SNAC: w6sz3qr9
* SUDOC: 034284486
* ULAN: 500339245

 |